Лъчезар Станчев
Динята

chitanka.info

Динята е плод голям,

няма сам да я изям,

сладки резени ще има

и за двама, и за трима.

С твойто ножче разрежи я,

да си хапнем сладко ние.

Нямаш ножче? Чакай тук,

ще помоля някой друг.

— Динята е плод голям,

няма сам да я изям,

сладки резени ще има

и за двама, и за трима.

С твойто ножче разрежи я…

Щом запомниш тая смешка,

тая смешка — въртележка,

и на други разкажи я.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.